CELEX: 32016R1390
Language: lv
Date: 2016-08-17 00:00:00
Title: Komisijas Regula (ES) 2016/1390 (2016. gada 17. augusts) par atteikumu atļaut pārtikas produktu veselīguma norādi, kura attiecas uz bērnu attīstību un veselību (Dokuments attiecas uz EEZ)

18.8.2016   
            
            
               LV
            
            
               Eiropas Savienības Oficiālais Vēstnesis
            
            
               L 223/58
            
         KOMISIJAS REGULA (ES) 2016/1390
   (2016. gada 17. augusts)
   par atteikumu atļaut pārtikas produktu veselīguma norādi, kura attiecas uz bērnu attīstību un veselību
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1924/2006 par uzturvērtības un veselīguma norādēm uz pārtikas produktiem (1) un jo īpaši tās 17. panta 3. punktu,
   tā kā:
   
               (1)
            
            
               Saskaņā ar Regulu (EK) Nr. 1924/2006 veselīguma norādes uz pārtikas produktiem ir aizliegtas, ja vien Komisija tās nav atļāvusi saskaņā ar minēto regulu un tās nav iekļautas atļauto norāžu sarakstā.
            
         
               (2)
            
            
               Regulā (EK) Nr. 1924/2006 arī paredzēts, ka pārtikas apritē iesaistītie uzņēmēji veselīguma norāžu atļaujas pieteikumus var iesniegt dalībvalsts kompetentajai iestādei. Dalībvalsts kompetentajai iestādei derīgie pieteikumi jānosūta Eiropas Pārtikas nekaitīguma iestādei (EFSA, turpmāk “Iestāde”).
            
         
               (3)
            
            
               Pēc pieteikuma saņemšanas Iestāde par to nekavējoties informē pārējās dalībvalstis un Komisiju, kā arī sniedz atzinumu par attiecīgo veselīguma norādi.
            
         
               (4)
            
            
               Komisija, ņemot vērā Iestādes sniegto atzinumu, lemj par veselīguma norāžu atļaušanu.
            
         
               (5)
            
            
               Pēc tam, kad uzņēmums Vifor Ltd iesniedza pieteikumu saskaņā ar Regulas (EK) Nr. 1924/2006 14. panta 1. punkta b) apakšpunktu, Iestādei bija jāsniedz atzinums par veselīguma norādi saistībā ar Equazen eye q
                  ® un lasītprasmes uzlabošanu (jautājums Nr. EFSA-Q-2014-00462 (2)). Pieteikuma iesniedzējs ierosināja šādu norādes formulējumu: “Equazen eye q
                  ® (sastāvu veido EPA:DHA:GLA attiecībā 9:3:1) uzlabo bērnu lasītprasmi un ar to saistītās kognitīvās funkcijas”.
            
         
               (6)
            
            
               2015. gada 13. oktobrī Komisija un dalībvalstis saņēma Iestādes zinātnisko atzinumu, kurā tā secināja, ka cēloņsakarība starp Equazen eye q
                  ®, kas sastāv no EPA, DHA un GLA (svara attiecībā 9:3:1), un bērnu lasītprasmes uzlabošanos nav noteikta. Līdz ar to, tā kā norāde neatbilst Regulas (EK) Nr. 1924/2006 prasībām, tā nebūtu jāatļauj.
            
         
               (7)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Šīs regulas pielikumā norādīto veselīguma norādi Savienības atļauto norāžu sarakstā Regulas (EK) Nr. 1924/2006 14. panta 1. punktā paredzētajā kārtībā neiekļauj.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 17. augustā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 404, 30.12.2006., 9. lpp.
   
   
      (2)  EFSA Journal 2015; 13(10):4251.
   
      PIELIKUMS
      
         Noraidītā veselīguma norāde
      
      
                  Pieteikums – Regulas (EK) Nr. 1924/2006 attiecīgie noteikumi
               
               
                  Uzturviela, viela, pārtikas produkts vai pārtikas produktu kategorija
               
               
                  Norāde
               
               
                  Atsauce uz EFSA atzinumu
               
            
                  14. panta 1. punkta b) apakšpunktā minētā veselīguma norāde, kas attiecas uz bērnu attīstību un veselību.
               
               
                  
                     Equazen eye q
                     ®
                  
               
               
                  
                     Equazen eye q
                     ® (sastāvu veido EPA:DHA:GLA attiecībā 9:3:1) uzlabo bērnu lasītprasmi un ar to saistītās kognitīvās funkcijas.
               
               
                  Q-2014-00462